Kraljevina Crna Gora (1941–1944)
Nezavisna Država Crna Gora, također poznata i kao Kraljevina Crna Gora, Guvernorat za Crnu Goru i Visoki komesarijat za Crnu Goru, bila je kratkotrajna marionetska država koja je tokom Drugog svjetskog rata postojala na širem prostoru Crne Gore, a nalazila se pod okupacijom sila Osovine. Formirana je nakon sloma Kraljevine Jugoslavije u proljeće 1941. Prvobitno je bila pod kontrolom Kraljevine Italije, a potom pod okupacijom Trećeg rajha. Glavni grad je bio grad Cetinje. Politika Kraljevine Italije prema Crnoj Gori od početka okupacije 1941. je bila obilježena dilemom da li anektirati ovu teritoriju, kao što je to urađeno sa Dalmacijom i dijelovima Slovenije, ili uz pomoć domaćih snaga "starih patriota", obnoviti njenu fiktivnu nezavisnost u okviru novog "Rimskog Carstva". Nakon velikog ustanka u Crnoj Gori u julu 1941. Italija je odustala od stvaranja marionetske Kraljevine Crne Gore i Musolinijevom odlukom 3. oktobra 1941. uspostavljen je Guvernorat za Crnu Goru sa sjedištem u Cetinju, a za guvernera je postavljen Alessandro Pirzio Biroli. Uskoro po ulasku njemačkih trupa u Crnu Goru, na Cetinju je krajem septembra 1943. uspostavljena Feldkomandantura, koja je predstavljala vrhovnu vojnu i civilnu vlast na okupiranom području. Na čelu Feldkomandanture nalazio se general-major Wilhelm Kaiper, koji je 30. septembra objavio proglas da preuzima vlast na teritoriji bivšeg italijanskog Guvernatorata u Crnoj Gori. U periodu od 1941. do 1944. okupatori i domaći izdajnici ubili su desetine hiljada nevinih civila.